# Patrice Lair

**Patrice Lair**|  |
| Henkilötiedot |
| **Koko nimi** | Patrice Lair |
| **Syntymäaika** | 16. kesäkuuta 1961 |
| **Syntymäpaikka** | Saint-Brieuc, Bretagne, Ranska |
| Seura |
| **Seura** | – |
| **Tehtävä** | päävalmentaja |
| Seurat |
| **Vuodet** | **Seura** | **O** | **(M)** |
| 1977–1985 |  Stade Briochin |  |  |
| 1985–1987 |  US Avranches |  |  |
| 1987–1991 |  Périgueux |  |  |
| 1991–1993 |  US Saint-Malo |  |  |
| 1996–1998 |  Trélissac |  |  |
| 1998–2000 |  ESA Brive |  |  |
| Valmennusura |
| 1991–1993 |  US Saint-Malo (apuv.) |
| 1998–2000 |  ESA Brive (apuv.) |
| 2000–2002 |  Stade Reims (apuv.) |
| 2000–2002 |  Stade Reims II |
| 2003 |  Angoulême CFC (apuv.) |
| 2003–2004 |  Angoulême CFC |
| 2004–2005 |  Villeneuve |
| 2005–2007 |  Montpellier HSC Féminin |
| 2010 |  Ruanda U17 |
| 2010–2014 |  Olympique Lyon Féminin |
| 2016–2018 |  PSG Féminin |
| 2018 |  Chamois Niortais |
| 2019 |  Guingamp |

**Patrice Lair** (s. 16. kesäkuuta 1961) on ranskalainen jalkapallovalmentaja ja entinen keskikenttäpelaaja.

## Ura

Lairin oma pelaajaura eteni Ranskan alasarjajoukkueissa. Hän aloitti valmentajana vuonna 1991 US Saint-Malon pelaaja-apuvalmentajana ja toimi samassa roolissa myöhemmin ESA Brivessa. Lopetettuaan aktiiviuransa vuonna 2000 hän liittyi Stade Reimsin organisaatioon toimien edustusjoukkueen apuvalmentajana ja reservijoukkueen päävalmentajana.

Vuonna 2005 Lair siirtyi Montpellier HSC:n naisten edustusjoukkueen päävalmentajaksi. Hän luotsasi seuran naisten Ranskan cupin mestaruuteen 2006 ja 2007 sekä kahdesti toiseksi maan pääsarjassa. Hän jätti joukkueen kahden kauden päätteeksi. Helmikuussa 2010 Lairin ura jatkui Ruandassa, jossa hän toimi maajoukkueen teknisenä johtajana ja alle 17-vuotiaiden joukkueen päävalmentajana.

Kesällä 2010 Lair palasi naisjalkapallon pariin, kun hänestä tuli Olympique Lyon Fémininin päävalmentaja. Lairin johdolla Lyon voitti neljä perättäistä Ranskan mestaruutta sekä kaksi Naisten Mestarien liigan mestaruutta. Lair jätti Lyonin kauden 2013/14 päätteeksi tuplamestarina.

Kesällä 2016 Lairista tuli PSG Fémininin päävalmentaja. Lair jätti tehtävänsä kauden päätteeksi. Lairilta jäi terveyssyiden vuoksi väliin Ranskan cupin loppuottelu, jossa PSG voitti Lyonin.

Lair palasi kesällä 2018 miesten jalkapallon pariin, kun hänestä tuli Chamois Niortaisin päävalmentaja. Hänet siirrettiin sivuun tehtävistään joulukuussa 2018 Niortin ollessa Ligue 2:ssa seitemäntenä.

Kesällä 2019 Lair teki sopimuksen Ligue 2:een pudonneen Guingampin kanssa. Guingampin menestys Lairin johdolla jäi vaisuksi ja joukkue vajosi kohti sarjan häntäpäätä. Seura erotti Lairin syyskuussa 2019, kun Guingamp oli voittanut vain kaksi kahdeksasta sarjaottelustaan.

## Saavutukset

* Ranskan naisten mestaruus (4): 2011, 2012, 2013, 2014
* Ranskan naisten cup (6): 2006, 2007, 2012, 2013, 2014, 2018
* Naisten Mestarien liiga (2): 2011, 2012

## Lähteet

|  |  |  |
| --- | --- | --- |
| Edeltäjä: **Farid Benstiti** | **Olympique Lyon Fémininin päävalmentaja** 2010–2014 | Seuraaja: **Gérard Prêcheur** |

|  |  |  |
| --- | --- | --- |
| Edeltäjä: **Farid Benstiti** | **PSG Fémininin päävalmentaja** 2016–2018 | Seuraaja: **Olivier Echouafni** |

|  |  |  |
| --- | --- | --- |
| Edeltäjä: **Jean-Philippe Faure** | **Chamois Niortaisin päävalmentaja** 6–12/2018 | Seuraaja: **Pascal Plancque** |

|  |  |  |
| --- | --- | --- |
| Edeltäjä: **Jocelyn Gourvennec** | **Guingampin päävalmentaja** 7–9/2019 | Seuraaja: **Sylvain Didot** |